Med innflytelsen fra kristendommen får Helheim en langt dystrere og mørkere forestilling: et dødens rike med sin eget landskap. Hels rike, , «Hels saler», det vil si Hels hus, er tenkt som et underjordisk rike, men enda lengre nede ligger Nivlhel, «det mørke Hel». Man kunne dø fra Hel og gå til Nivlhel og ifølge Steinsland kan det bety om en død: når ætten ikke tar vare på den dødes ettermæle og ingen lenger kjenner til den døde. «Kan hende rommer Nivlhel de for lengst avdøde, de talløse, de ukjente fortidige slektsleddene.» Videre «ned og nord» Nivlhel og Nivlheim blir dels omtalt som ulike steder, dels som det samme, men opprinnelig synes det som om Nivlheim (, «Tåkeheimen») var den nordligste, kalde delen av Ginnungagap fra før jorda ble skapt.